**BILJEŠKE UZ FINANCIJSKE IZVJEŠTAJE**

(razdoblje od 01.siječnja do 31.prosinca 2022.)

Broj RKP-a: 19708

Matični broj: 03304124 OIB: 18126345918

Naziv i adresa obveznika: Muški učenički dom Dubrovnik,

sv.križa 8, 20 000 Dubrovnik

Oznaka razine:31

Žiro račun: HR6224070001100019968

Muški učenički dom Dubrovnik posluje u skladu sa Zakonom o odgoju i obrazovanju u osnovnoj i srednjoj školi te Statutom doma. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Muški učenički dom Dubrovnik je javna ustanova s djelatnošću smještaja , prehrane , odgoja obrazovanja redovnih učenika srednjih škola u sustavu srednjeg obrazovanja hrvatskog školstva.

Rad Doma se odvija 365 dana u godini i 24 sata dnevno .Odgojno obrazovni rad se odvija prema programskim sadržajima koje je definiralo Ministarstvo znanosti i obrazovanja i Agencija za odgoj i obrazovanje i prema Godišnjem planu i programu rada Doma.

U Dom je upisano ukupno 82 učenika koji su raspoređeni u 4 odgojne skupine.

**Bilješke uz Izvještaj o prihodima i rashodima, primicima i izdacima**

**Bilješka broj 1. šifra 63 Pomoći iz inozemstva i od subjekata unutar općeg proračuna-**

U prethodnom izvještajnom razdoblju ostvareno je 2.459.383 kn prihoda za plaće i ostala materijalna prava zaposlenika, a u ovom izvještajnom razdoblju 2.647.112,03 kn prihoda. Razlog zbog kojeg je došlo do povećanja je povećanje osnovice plaće, više isplata pomoći zaposlenicima zbog smrtnih slučajeva u obitelji.

**Bilješka broj 2. šifra 67 Prihodi iz nadležnog proračuna za financiranje redovne djelatnosti-** U prethodnom izvještajnom razdoblju ostvareno je 1.081.696,00 kn prihoda od nadležnog proračuna, a u ovom izvještajnom razdoblju 771.725,00 kn.

Do smanjenja prihoda od osnivača Dubrovačko-neretvanske županije došlo je jer u 2022.g. nismo dobili sredstva za investicijsko održavanje i kapitalne investicije.

**Bilješka broj 3. šifra 65 Prihodi od upravnih i administrativnih pristojbi, pristojbi po posebnim propisima i naknada-** U prethodnom izvještajnom razdoblju ostvareno je 413.110,00 kn prihoda od naplate domarina , a u ovom izvještajnom razdoblju 536,633,50 kn.

Do povećanja naplaćenih domarina je došlo iz razloga što u ovom razdoblju nismo imali izostanaka učenika zbog Covid 19, te smo svima mogli obračunati cjelokupne domarine. Također smo i naplatili potraživanja od učenika od prošle godine.

**Bilješka broj 4. šifra 66 Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima-** u prethodnom izvještajnom razdoblju ovaj prihod nismo imali, dok smo u ovom izvještajnom razdoblju dobili namjensku donaciju od Hrvatskog filmskog saveza u iznosu od 9.600,00 kn za filmsku grupu za kupnju kamere za snimanje filmova.

**Bilješka broj 5. šifra 31 Rashodi za zaposlene-** u prethodnom izvještajnom razdoblju ovaj rashod je bio 2.019.074,00 kn, do je u ovom izvještajnom razdoblju 2.124.348,92 kn.

Razlog zbog kojeg je došlo do povećanja je povećanje osnovice plaće, više isplata pomoći zaposlenicima.

**Bilješka broj 6.šifra 32 Materijalni rashodi-** u prethodnom izvještajnom razdoblju ovaj rashod je bio 1.131.940,00 kn dok je u ovom izvještajnom razdoblju rashod bio 1.290.479,22.

Do velikog povećanja je došlo zbog velikog poskupljenja energenata, namirnica i materijala koje su nam potrebne da bi pružili kvalitetan smještaj učenicima. Također više je potrošeno na službena putovanja u odnosu na prošlu godinu jer su se popustile mjere zbog Covid -19, pa su nam učenici išli na Domijadu nakon 2 godine, a zbog dobrih rezultata išli su i na državnu razinu, a samim time su s njima išli i odgajatelji. Povećali su se i rashodi za usluge od telefona, investicijskog održavanja, te komunalnih rashoda

**Bilješka broj 7. šifra 45 Rashodi za dodatna ulaganja na nefinancijskoj imovini-** u prethodnom izvještajnom razdoblju ovaj rashod je bio 364.512,00 kn dok je u ovom izvještajnom razdoblju toga rashoda nismo imali. Razlog zbog čega je došlo do većih odstupanja je što smo u prošlog godini renovirali cijeli sustav grijanja i hlađenja, te u učeničke sobe stavili klima uređaje za ugodniji boravak u Domu. U ovoj godini nismo imali investcija jer smo novce morali prenamjeniti u materijalne troškove zbog poskupljenja, a od osnivača nismo dobili sredstva za kapitalne investicije.

**Bilješke uz izvještaj o obvezama**

**Bilješka broj 8. šifra V009 Stanje nedospjelih obveza na kraju izvještajnog razdoblja** iznosi 259.081,95 kn, a odnosi se na plaću za 12. mjesec 2022. ( 223.440,35 kn.) koja dospijeva u siječnju 2023, te na obveze za materijalne rashode (34.893,43) u koji spadaju rashodi električne energije, obveze za usluge telefona, obveze za komunalnu naknadu, te materijal koji dospijevaju u siječnju 2023.g. Obveze za financijske rashode( 748,17 kn.) dospijevaju u siječnju 2023.g.

**Bilješke uz bilancu**

**Bilješka broj 9.šifra 92211 višak prihoda poslovanja** iznosi 6.253,99 kn. (Preneseni višak u iznosu 53.150 kn. i manjak u 2022.u iznosu 46.896,01 kn)

**Bilješka broj 10.šifra B002 Nefinancijska imovina** u prošlom izvještajnom razdoblju iznosi 1.664.207,00 kn dok je u ovom izvještajnom rtazdoblju 1.586.322,97. Razlog smanjenja je što su rashodovano stvari koje su se pokvarile, a kupovano je puno manje osnovnih sredstava zbog nedostatka novca.

**Bilješke uz izvještaj o promjenama u vrijednosti i obujmu imovine i obveza**

**Bilješka broj 11. šifra P016 promjene u obujmu nefinancijske imovine** iskazano je smanjenje u obujmu imovine od 743,75 kn nastalo zbog kvara i nemogućnosti popravka imovine.

U Dubrovniku, 30. siječnja 2023.godine

Voditelj računovodstva: Ravnatelj:

Anita Lukanović Boris Njavro